b'\n_START_ARTICLE_\nAtlassovi saar\n_START_PARAGRAPH_\nAtlassovi saar (vene keeles \xd0\xbe\xd1\x81\xd1\x82\xd1\x80\xd0\xbe\xd0\xb2 \xd0\x90\xd1\x82\xd0\xbb\xd0\xb0\xd1\x81\xd0\xbe\xd0\xb2\xd0\xb0 ehk \xd0\x90\xd0\xbb\xd0\xb0\xd0\xb8\xd0\xb4, jaapani keeles \xe9\x98\xbf\xe9\xa0\xbc\xe5\xba\xa6\xe5\xb3\xb6 Araido-t\xc5\x8d v\xc3\xb5i Oyakoba) on saar Venemaa idaosas, Suur-Kuriilide p\xc3\xb5hjapoolseim saar_NEWLINE_Saare pindala on 150 km\xc2\xb2. Saar on \xc3\xbcmmargune, selle l\xc3\xa4bim\xc3\xb5\xc3\xb5t on umbes 14 km. Praegu on saar asustamata, varem oli saarel Atlassovo asula ja piirivalvuripunkt Devjatka. 20 km kaugusel kagu suunas on Paramu\xc5\xa1iri saar. _NEWLINE_Saar koosneb vulkaanilistest kivimitest. Ta moodustab Alaidi vulkaani koonuse veepealse osa. Alaid (2339 m) on Kuriilide k\xc3\xb5rgeim punkt ja saarestiku aktiivseim vulkaan. Viimati purskas vulkaan 1986. aastal._NEWLINE_Saar sai nime vene maadeavastaja Vladimir Atlassovi j\xc3\xa4rgi.'